ΓΡΑΠΤΗ ΕΡΩΤΗΣΗ E-1783/02

υποβολή: Giovanni Pittella (PSE) προς την Επιτροπή

(24 Ιουνίου 2002)

Θέμα: Προστασία του βιότοπου χείμαρρος Galaso — Torre Mattoni — λίμνη Salinella

Δεδομένου ότι:

- η περιοχή μεταξύ του χειμάρρου Galaso και της λίμνης Salinella αποτελεί, λόγω της χλωρίδας και της πανίδας που διαθέτει, σημαντικό περιβαλλοντικό πλούτο για την περιοχή της Απουλίας και ολόκληρη την Ιταλία· η περιοχή αυτήπόκειται σε περιορισμούς όσον αφορά το τοπίο καθώς και σεδρογεωλογικούς περιορισμούς, είναι προστατευόμενη όαση (διάταγμα του προέδρου της περιφερειακής αρχής αριθ. 503 της 15.10.1992) και αποτελεί ενιαίο φυσικό βιότοπο βάσει του νόμου για τον καθορισμό και τη διαχείριση των προστατευόμενων περιοχών,

- ο προαναφερθείςγροβιότοπος απειλείται από τη συνεχή έγκριση, εκ μέρους της κοινοτικής διοίκησης της Ginosa, σχεδίων οικοπεδοποίησης,

- τα σχέδια αυτά, που απειλούν την κρατική περιοχή που έχει παραχωρηθεί στην Ιταλική Ένωση Προστασίας Πτηνών (LIPU), κατά παράβαση των οδηγιών 92/43/ΕΟΚ(1) (βιότοποι) και 79/409/ΕΟΚ(2) (πτηνά) εντάσσονται σε δύο ΠΠΠ δασοκομικής βελτίωσης που χρηματοδοτεί η περιφέρεια της Απουλίας μέσω της Επιθεώρησης Δασών,

- εις βάρος του βιότοπου χείμαρρος Galaso — Torre Mattoni — λίμνη Salinella αποβαίνει το γεγονός ότι η περιφέρεια της Απουλίας έχει καθυστερήσει σημαντικά την έγκριση του PUTT-PBA (Θεματικό Εδαφικό Σχέδιο Χωροταξίας — Τοπίο και Περιβαλλοντικά Αγαθά) και την ουσιαστική εφαρμογή του περιφερειακού νόμου Κανόνες για την προστασία και τη διαχείριση προστατευόμενων φυσικών περιοχών, που εγκρίθηκε βάσει μιας απλής κατάστασης με τοπωνύμια και χωρίς οριοθέτηση των περιοχών,

πώς σκοπεύει να παρέμβει η Επιτροπή για να δώσει θετική λύση στη χαρακτηριστική αυτή περίπτωση κακής διαχείρισης του εδάφους, που θα προκαλέσει τεράστιες ζημιές στον περιβαλλοντικό πλούτο της νότιας Απουλίας·

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(25 Ιουλίου 2002)

Ο αρμοδιότητες της Επιτροπής περιορίζονται σε εκείνες που της ανατίθενται με βάση της συνθήκης ΕΚ. Συγκεκριμένα, η Επιτροπή είναι αρμόδια να εξασφαλίζει ότι η κοινοτική νομοθεσία εφαρμόζεται ορθά σε όλα τα κράτη μέλη. Με βάση το άρθρο 211 της συνθήκης ΕΚ για τη διασφάλιση της λειτουργίας και αναπτύξεως της κοινής αγοράς, η Επιτροπή μεριμνά για την εφαρμογή της παρούσας Συνθήκης καθώς και των διατάξεων που θεσπίζονται δυνάμει αυτής από τα όργανα. Ως θεματοφύλακας της συνθήκης ΕΚ η Επιτροπή δεν διστάζει να λάβει όλα τα απαραίτητα μέτρα, όπου συμπεριλαμβάνονται οι διαδικασίες επί παραβάσει σύμφωνα με το άρθρο 226 της συνθήκης ΕΚ, ώστε να εξασφαλίσει την τήρηση της κοινοτικής νομοθεσίας.

Η περιοχή μεταξύ Torrente Galaso και της λίμνης Salinella έχει συμπεριληφθεί στον τόπο κοινοτικής σημασίας (ΤΚΣ) Pinete dell'arco ionico (IT9130006) που προτάθηκε από την Ιταλία σύμφωνα με την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας.

Στο άρθρο 6 της οδηγίας 92/43/ΕΟΚ προβλέπονται απαιτήσεις προστασίας για τους τόπους κοινοτικής σημασίας οι οποίοι, σύμφωνα με τη διαδικασία που ορίζεται στην οδηγία, χαρακτηρίζονται ως ειδικές ζώνες διατήρησης (ΕΖΔ). Οιποχρεώσεις αυτές ισχύουν για όλες τις αρχές των κρατών μελών, σε εθνικό, περιφερειακό ή τοπικό επίπεδο. Συγκεκριμένα, στην παράγραφο 3 του άρθρου 6 προβλέπεται ότι Κάθε σχέδιο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθεαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Παρ'ό,τι η προαναφερόμενη διάταξη δεν είναι πλήρως δεσμευτική μέχρις ότου εγκριθεί επισήμως ο κατάλογος των προτεινόμενων τόπων κοινοτικής σημασίας (πΤΚΣ) τα κράτη μέλη είναιποχρεωμένα να ενεργούν κατά τρόπο που να μην τίθενται σε κίνδυνο οι στόχοι της οδηγίας και πρέπει κατά συνέπεια να λαμβάνονται τα αναγκαία μέτρα για να αποφευχθούν ζημίες στους πΤΚΣ.

Στη συγκεκριμένη περίπτωση που αναφέρεται το Αξιότιμο Μέλος, δεν είναι επαρκώς λεπτομερείς οι πληροφορίες που διαθέτει η Επιτροπή και δεν είναι δυνατόν να διαπιστωθεί επί του παρόντος ενδεχόμενη παραβίαση της οδηγίας 92/43/ΕΟΚ. Η Επιτροπή θα χρειαζόταν ακριβέστερες πληροφορίες σχετικά με τα έργα που έχουν εγκριθεί από τις τοπικές αρχές, κατά πόσον αυτά τα έργα έχουνποβληθεί σε εκτίμηση των επιπτώσεών τους στον τόπο, κατά πόσον είναι δυνατόν να θεωρηθούν ότι θέτουν σε κίνδυνο τους στόχους της οδηγίας και ποιες είναι οι επιπτώσεις των έργων στα ενδιαιτήματα και τα είδη που διαβιούν στον πΤΚΣ. Από τη στιγμή που η Επιτροπή θα λάβει λεπτομερέστερες πληροφορίες οι οποίες θα της παρέχουν τη δυνατότητα να αξιολογήσει την ορθή εφαρμογή της οδηγίας 92/43/ΕΟΚ, θα είναι σε θέση να διερευνήσει το ζήτημα.